Държавен вестник, бр. 66, 2009 г., стр. 98

СТР.  98	
Д Ъ Р Ж А В Е Н  В Е С Т Н И К 	
БРОЙ  66
(2) Делата, по които тече срок за извърш­
ване на определени процесуални действия, се 
подреждат на отделен рафт.
(3) Свършените дела, по които има влязло 
в сила решение, се предават в архив след из­
вършена инвентаризация.
Чл. 94. (1) Делата се съхраняват в деловод­
ството. При изнасяне на дело от деловодството 
деловодителят записва в контролния лист – при­
ложение № 6, кой взема делото, дата, час и 
подпис на лицето, взело делото. Контролният 
лист се поставя на мястото на взетата папка. 
Контролният лист следва делото до неговото 
унищожаване. 
(2) При постъпване на документи по дело, 
когато същото не се намира в деловодството, 
документите се поставят в папка-джоб по об­
разец  –  приложение №  7, която се подрежда 
на рафта до контролния лист. При връщане 
на делото в деловодството документите се 
прилагат към делото.
Чл. 95. Делата, по които се провеждат засе­
дания при закрити врата, се съхраняват отделно 
от останалите дела.
Чл. 96. Служба „Съдебно деловодство“ следи:
1. да не се правят никакви бележки, знаци 
и подчертавания в книжата по делото;
2. да не се изнасят делата от служебните 
помещения без разрешение;
3. да не се изваждат приложени към делата 
книжа без писмено разрешение на съдията 
докладчик.
Чл. 97. (1) Несвършените дела не се прила­
гат към други дела и не се изпращат на други 
учреждения. По разпореждане на администра­
тивния ръководител неприключилите заповедни 
производства, по които е издадена заповед по 
чл. 410 или чл. 417 ГПК, могат да се прилагат 
към постъпилите в същия съд искови произ­
водства по чл. 422 ГПК.
(2) По разпореждане на съда свършените 
дела се прилагат към други дела, когато:
1. трябва да се реши въпросът за присъдено 
нещо;
2. книжата, които следва да се приложат, 
са многобройни;
3. се иска изменение на присъдена издръжка 
или изменение на родителски права.
(3) Служба „Съдебно деловодство“ следи и 
отговаря за своевременното връщане на делата 
след послужване.
(4) При постъпило мотивирано искане от 
друг съд, прокуратурата или окръжни след­
ствени отдели в ОП заверени преписи от 
документи по насрочени дела могат да бъдат 
изпращани след разрешение от съответния 
съдия докладчик.
Г л а в а  ш е с т н а д е с е т а
ПРОИЗВОДСТВО ПО ДЕЛА
Раздел I
Производство по несвършени дела
Чл. 98. (1) Новообразуваните дела се впис­
ват в съответната описна книга най-късно на 
следващия работен ден след предаването им в 
деловодството и се поставят в папка по реда 
на чл. 92.
(2) В деня на вписване делото се докладва 
на определения съдия докладчик за насрочване.
(3) Съдията докладчик определя датата и 
часа на съдебните заседания, като съобразява 
определените от закона срокове за решаване 
на делата.
(4) При определяне на часовете на съдебните 
заседания се взема предвид местожителството 
на призоваваните лица. 
(5) Делата, по които има съвпадащи страни, 
се насрочват по възможност в един и същи ден.
Чл. 99. (1) Служба „Съдебно деловодство“ 
изпраща призовките по новообразуваните дела 
най-късно в тридневен срок от насрочването 
им. Призовките и съобщенията се подписват 
от съответния служител. 
(2) Призовката има съдържание съгласно 
изискванията на процесуалните закони. 
(3) Датата и начинът на изпращане на при­
зовката се отбелязват върху списъка на лицата 
за призоваване.
Чл. 100. Когато се призовават лица, лишени 
от свобода или задържани под стража, както и 
служещи във въоръжените сили или в Минис­
терството на вътрешните работи, призовките 
се изпращат до съответния началник или ко­
мандир с отделно писмо, подписано от съдията 
докладчик, в което се указва задължително ли 
е личното явяване на призования.
Чл.  101. Служба „Съдебно деловодство“ 
незабавно преглежда върнатите призовки, а 
неправилно връчените, както и невръчените 
се докладват същия ден на съдията докладчик.
Чл. 102. Служба „Съдебно деловодство“ из­
праща всички книжа, изготвени от съдебните 
секретари в изпълнение на разпорежданията на 
съда от открити и закрити заседания.
Чл.  103. (1) Най-късно в деня преди на­
сроченото заседание деловодителят вписва в 
книгата за открити заседания датата на засе­
данието, номера на делото, състава на съда, 
съдията докладчик, участващия прокурор и 
съдебен секретар.
(2) След приключване на съдебното заседа­
ние съдебният секретар отразява в книгата за 
открити заседания резултата от заседанието.
(3) Резултатът по решените дела се отразява 
в описната книга от съдията докладчик.